
!Von  multi  anui  sunt,  cum  antagonismus  variorum 
morborum  principem  locum  tenuit.  Tum  ut  pro  certo 
habebatur,  typhum  et  graviditatem,  morbum  syphili- 
cum  et  carcinoma,  febrim  intermittentem  et  tuber- 
culosim  pulmonum  morbos  esse  vel  corporis  status, 
quorum  alter  alterum  excluderet,  ita  apud  omnes 
constabat,  similem  tuberculosis  et  carcinomatis  esse 
conditionem,  neque  haec  duo  permagna  et  frequen- 
tissima  hominum  mala  unquam  una  in  eodem  homini 
inveniri.  Rokitanski,  vir  de  anatomia  pathologica 
optime  meritus,  quum  inprimis  certum  illud  esse 
arbitraretur  et  in  prima  editione  libri  de  anatomia 
pathologica  istam  sententiam  proferret,  tamen  cum 
silentio  ab  ea  recessit  in  altera  ejusdem  operis  edi¬ 
tione,  etsi  antea  non  refutaverat  aut  correxerat. 
'  * 

Idem,  quum  summa  observationum  facultate  data, 
sine  dubio  interdum  in  eodem  cadavere  inveniret 
carcinoma  et  tubercula,  tamen  propter  praejudica¬ 
tam  opinionem  et  propter  imperfectam  inquirendi 
artem  usque  ad  alteram  editionem  operis  pristinam 
et  imprimis  a  se  excultam  et  adjutam  sententiam  de 

antagonismo  carcinomatis  et  tuberculosis  tenebat 
aut  saltem  tenere  conabatur:  postea  tamen  varias 
conditiones,  quibus  hi  duo  morbi  eodem  tempore 
in  eodem  homine  inveniri  possent,  proposuit.  Con¬ 
tendit  enim  tubercula  tum  demum  in  homine  carci¬ 
nomate  afflicto  existere  posse  quum  carcinoma  aut 
jam  apertum,  in  saniem  transiturum,  sese  reforma¬ 
turum,  sese  exstincturum  aut  omnino  tota  dyscrasia 
carcinomatosa  plane  exstincta  sit.  Praeterea  con¬ 
tendit,  tuberculum  quid  una  cum  carcinomate  inve¬ 
niatur,  non  verum  esse,  sed  eo  differre,  quod  et 
subalbo  sit  colore  et  molli  ac  glutinosa  materie  et 
quod  in  saniem  subalbam  florique  lactis  similem  di¬ 
labatur,  denique,  id  tuberculum,  quod  ad  carcinoma 
adveniat,  propria  habere,  quae  nullo  alio  modo  in 
tuberculo  vero  cernantur.  Idem  tertium  contendit, 
si  homo  tuberculosi  jam  laborans  praeterea  carci¬ 
nomate  afficiatur,  hoc  non  nisi  ea  conditione  fieri 
posse,  ut  tuberculosi  jam  exstincta  nil  nisi  vestigia 
et  reliquae  dyscrasiae  quae  antea  fuerit,  reliqua 
sint.  Ut  paucis  dicam,  dicit,  nunquam  fieri  posse 
ut  ambo  morbi  in  eodem  homine  eodem  tempore 
vigeant,  eodemque  tempore  efficaces  simul  corpus 
afficiant. 

Et  profecto  negare  non  possumus  pristinam 
Rokitanskii  opinionem  primo  adspectu  admodum 
probabilem  esse,  et  sane  inter  tuberculosim  et  car¬ 
cinoma  antagonismum  quendam  exstare  videri.  Nam 
si  aetatem  spectamus  aegrotantium,  qua  his  duobus 
morbis  saepissime  laborare  solent,  magna  jam  diffe- 

rentia  cognosci  potest.  Nam  quum  tuberculosi  prae¬ 
cipue  aetas  puerilis  implicetur,  carcinomate  fere  nulli 
nisi  qui  jam  aetate  provecti  sunt,  laborant.  Neque 
minus  mala  illa,  si  spectamus  corporis  partes,  ubi 
existere  solent,  longe  diversa  sunt  vel  potius  inter 
se  pugnant.  Uterque  enim  morbus  ubique  esse  potest 
et  ubique  inventus  est,  sed  ita,  ut  quibus  in  parti¬ 
bus  tuberculosis  saepe,  carcinoma  rarissime  et  vice 
versa  inveniatur.  Liceat  mihi  mentionem  facere,  quam 
saepe  carcinoma  in  stomacho  et  quam  raro  tuber¬ 
cula  in  eodem  inveniantur,  quam  frequenter  tubercula 
in  pulmonibus  et  intestino  ileo  animadversa  sint  et 
quam  raro  carcinoma  in  his  organis  primarium  sit; 
quam  saepe  carcinoma  in  mamma  muliebri  et  glan¬ 
dulis  lacrimalibus  cognoscatur,  quae  rarissime  tu¬ 
berculis  laboret. 

Etsi  contra  ea  quae  Rokitanski  arbitratus  est 
et  quae  supra  exposuimus  multa  disputata  sunt, 
tamen  non,  ut  ita  dicam,  avx  'Apr\va&  esse  vide¬ 
tur,  si  denuo  pauca  exempla  alferam,  quibus  quae 
demonstraturus  sum,  explanetur,  praesertim  quum 
eorum  unum  atque  alterum  per  se  dignum  sit,  quod 
divulgetur.  Itaque  quatuor  quae  sequuntur  exemplis 
planum  facere  mihi  videor',  I)  tuberculum,  quo  una 
cum  carcinomate  homo  afficitur  verum  et  commune 
tuberculum  esse  posse,  H)  tuberculosin  et  carcinoma 
una  vigere  posse,  qua  in  re  minime  illam  Rokitanski 
sententiam  refellere  volo,  altero  morbo  exstincto 
aut  adexitum  vergente,  alterum  formari  coeptum  esse 
interdum. 

Historia  morbi  I. 

Christian.  Graehlert,  negotiator,  LX  annos 
natus,  in  hujus  oppidi  nosocomium  receptus  est  die 
XIII.  m.  Febr.,  mortuus  d.  XXI.  m.  April.  hujus  anni. 

Anarnnesis:  Aegrotus  narravit,  quum  ante 

annos  XXXV  gravem  in  alvo  ictum  recepisset  do- 

* 

lores  in  pectore  et  tussim  exstitisse.  Sed  quae  de 
hac  re  ab  aegroto  referebantur,  inter  se  pugnabant. 
Deinde  tussi  et  pectoris  doloribus  omnino  remissis, 
aegrotus  bona  valetudine  gavisus  est.  Interdum 
tussis  rediit  quamquam  ille  vires  tabescere  aut  ve¬ 
speri  se  calere  aut  noctu  sudare  cett.  non  animad¬ 
vertit.  Ante  sex  annos  quod  ut  opinatur  alserat, 
dolores  in  sinistro  latere,  algor,  ejectio  sanguinis, 
multum  sitis  et  caloris  exstiterunt,  quae  tamen  per 
dies  XIV.  modo  remittebant,  modo  augebantur. 
Deinde  bona  valetudine  fructus  aegrotus  ineunte  pro¬ 
ximi  anni  mense  Quinctili  appetitu  se  carere  et  vi¬ 
ribus  defici  animadvertit.  Defaecationes  eo  tempore 
rectissimo  ordine  factae  sunt.  Aegrotus  inopia  re¬ 
rum  laborabat  et  minima  cura  fovebatur.  Tussis 
modice  augebatur,  sed  quod  appetitus  in  dies  immi¬ 
nuebatur,  pessimum  erat.  Aegrotus  nunquam  vo¬ 
mebat  et  ex  anni  initio  virium  defectionem  et  ma¬ 
ciem  in  dies  augeri  sensit. 

Status  praesens:  Aegroti  facies  erat  sublutea, 
genae  cavae,  membranae  mucosae  exsanguem  prae¬ 
bebant  speciem,  musculi  et  panniculus  adiposus  per 
totum  corpus  valde  atrophici,  epidermis  arida  plica- 

tas  squamas  dejiciebat.  Situs  cordis  recta'altitudine 
incipiens  vix  sesqui  digitum  a  sinistro  sterni  margine 
in  externum  percussione  demonstrari  poterat.  Tho¬ 
racis  musculi  atrophici  erant ;  ipse  thorax  respirando 
pariter  tollebatur.  A  fronte  sub  ambobus  claviculis 
maxime  ad  dexteram  sonus  percussionis  obtusus; 
ibidem  sonus  inspirationis  non  plane  vesicularis,  ex¬ 
spirationis  acris,  productus  cum  spiritu  bronchiali 
et  interdum  clare  sonanti  strepitu.  A  tergo  in  utra¬ 
que  fossa  supraspinata  sonus  obtusus,  in  inferiorem 
partem  sonus  clarus  erat  uti  oportebat.  Ad  dexte¬ 
ram  vox  magis  personabat  et  bronchophonia  erat 
plana.  Abdomen  molle,  non  tumefactum;  venae 
epigastricae  valde  extentae.  Ut  arte  percussionis 
inveniri  poterat,  hepar  recta  altitudine  incipiebat  et 
in  linea  a  mamma  ad  abdomen  ducta  novem  Cent. 
longitudinem  habebat.  Lingua  a  tergo  magnopere 
flava,  in  acumine  pallida,  tenuiter  obducta.  Urina 
lutea  erat  albumine  carens. 

Praescriptum:  Extractum  farris  tosti,  modo 
Trommeri  paratum,  tinct.  rhei -vinos  quater  xxx  gtts. 
lig.  ammon.  aniset  quater  xv  gtts.,  praeterea  lac  bi¬ 
bendum. 

XXI.  d.  m.  Febr.  Appetitus  paulum  initio  augeri 
videbatur,  quamquam  etiamtum  parum  cibi  appete¬ 
batur.  Aegrotus  lac  bibebat,  quum  cibum  meridianum 
sibi  non  convenire  diceret.  Nonnunquam  faeces  erant 
profusae,  quae  opio  accepto  statim  desinebant.  Tus¬ 
sis  non  aucta;  ejectio  nulla,  urina  fusca  erat,  sedi¬ 
mentis  et  albumine  carens.  A  tergo  in  utraque 

thoracis  parte  vox  valde  resonabat  ,  neque  vero  us¬ 
quam  strepitus  sibilans  cognoscebatur;  in  adversa 
parte  superne  a  dextra  exspiratio  quodammodo  acrior 
erat,  quam  a  sinistra  et  hic  quoque  strepitus  con¬ 
sonans. 

XV.  d.  m.  Mart.  Aegrotus  sexta  hora  mane  ad 
sellam  iturus  correptus  vertigine  collapsus  est.  Qui 
quum  in  lectum  repositus  esset  et  analeptica  quaedam 
remedia  recepisset,  anaemia  cerebri  celeriter  desiit. 
Laesum  eum  esse  non  cognitum  est.  Post  meridiem 
dextero  femore  et  crure  tumescente,  ad  vesperum 
modice  adstrictum  oedema  inguine  tenus  exstitit  et 
toto  femore  et  crure,  ubicunque  tangebantur,  do¬ 
lores  sentiebantur.  Glandulae  lymphaticae  dexteri 
inguinis  paullum  tumidae  erant  et  duriores  tangenti 
quam  sinistri.  Coxa  et  femur  statum  normalem  prae¬ 
bebant. 

Praescriptum:  Crus  pulvillo  palea  impleto 
impositum  in  situ  tranquillo  et  extento  tenebatur. 

Tali  modo  aegrotus  vitam  degebat,  dum  subito 
quum  sese  ut  ad  sellam  iret ,  erigeret  XXL  d.  m.  Apr. 
animam  efflavit. 

Quum  cadaver  XXII.  d.  m.  Apr.  hora  X  mane  se¬ 
caretur,  haec  cognita  sunt: 

Superiores  corporis  partes  macerrimae  erant ; 
in  artubus  inferioribus  molle  oedema;  tegumenta  cutis 
pallidissima;  ubique  rigor  morbis.  Pulmo  sinister  su- 
perne  valde  adhaerebat.  Qui  quum  eximeretur  caverna 
magnitudine  pugni ,  complures  partis  et  parietes  et 
trabes  continens  patefiebat,  quae  squamoso  partim 

glutinose  infiltrato  partim  mollito  parenchymate  cir¬ 
cumdata^  finem  lobi  superiorem  obtinebat.  Nume¬ 
rosae  cavernae  quae  formari  coeptae  erant  itemque 
bronchii  'dilatati  conspiciebantur.  Acumen  parenchy¬ 
matis  pallidissimum ;  in  acumine  lobi  inferioris  et  in 
superiore  infiltratio  tuberculosa;  reliqua  pars  oede- 
matosa  laxa,  plena  sanguinis,  singulis  tuberculis 
instructa.  Pulmo  dexter  superne  arcte  adhaerebat 
et  hic  quoque  caverna  parva  patefiebat  parenchy- 
mate  vetere  et  glauco  circumdata.  Ad  inferiorem 
partem  nidi  erant  tuberculorum  glaucorum  et  in  mate¬ 
riam  caseatam  transformatorum.  In  lobo  inferiore 
oedema  exstabat  et  una  tantum  recens  tuberculo¬ 
rum  conglomeratio. 

In  intestinis  multae  interlucentes  et  fuscae  zonae 
erant,  quae  ulceribus  tuberculosis  respondebant 
granosaque  facie  erant. 

Lien  est  parvus,  capsula  vieta,  parenchyma 
fuscum  et  glutinosum.  Hepar  item  vietum  est  lato 
atrophico  margine  cinctum,  laxum,  granosa  super¬ 
ficie.  Passim  insunt  exiguae  collectiones  peritoneales. 
Parenchyma  est  admodum  subfuscum,  spissius  cum 
singulis  canis  granis,  quae  adspectum  tuberculorum 
miliarium  praebent,  sanguine  carens.  In  ductibus  bili¬ 
feris  est  bilis  normalis.  Vesica  fellea  est  extensa  et 
liquida  et  largiore  bile  subfusci  coloris  impletum. 

Ventriculus.  Dimidium  digitum  longe  supra 
cardiam  neoplasma  incipit  quod  forma  tuberosa  in 
ventriculi  cavum  pertinet  et  in  incisura  album  appa¬ 
ret  et  succum  lacteum  effundit  et  sanguine  impleta 

villosa  membrana  mucosa  tegitur.  Scrutatio  micro- 
scopica  demonstrat,  hoc  neoplasma  carcinoma  me¬ 
dullare  esse.  Vicina  mucosa  prope  magnam  ventri¬ 
culi  curvaturam  lapidis  fissilis  colorem  praebet.  In 
pyloro  quoque  membrana  mucosa  lapidis  fissilis  colo¬ 
rem  cum  eminentibus  insulis  habet,  quae  condensa¬ 
tae  submucosae  et  mucosae  respondent. 

Glandulae  mesenteriales  sunt  saepe  tuberculose 
degeneratae.  Ambo  renes  sanguine  carent  et  sunt 
omnino  intactae. 

In  flexura  lienali  inest  magnum  circulare  ulcus 
cum  flavis  tuberculose  infiltratis  marginibus  et  levi 
basi,  quae  membrana  musculari  formatur.  Unum 
pedem  supra  valvulam  Bauhinii  est  ulcus  quod  cra¬ 
teris  formam  habet.  Supra  demum  in  duodeno  multa 
ulcera  quae  zonae  formam  habent  reperiuntur,  quae 
jam  per  membranam  serosam  cognosci  possunt. 

Vesica  urinaria  est  intacta. 

Venae  sunt  extensae ,  thrombis  impletae.  Vena 
cruralis  dextra  thrombum  posteriori  planitiei  adhae¬ 
rentem  continet,  qui  ligamentum  Poupartii  versus 
spissior  et  firme  adhaerens  fit.  Qui  thrombus  rugosus 
est  et  in  venam  iliacam  et  usque  ad  v.  cavam  in 
v.  lienalium  altitudine  pertinet,  in  tenuem,  angustum 
marginem  desinens.  Thrombus  usque  ad  v.  cavam 
caseate  permutatus  est,  rugosus,  luridus.  Item 
sinistra  parte  thrombus  in  vena  crurali  inest,  qui  in 
ven.  cavam  pertinet,  sed  rubidum  colorem  habet  et 
certe  recentior  est. 

Historia  morbi  II. 

De  Ludo  vico  Leopoldt,  duodequinquaginta 
annos  nato ,  in  nosocomium  a.  d.  XIV.  Cal.  Maj.  a. 
MDCCCLXI.  recepto ;  dimisso  a.  d.  VII.  Cal.  Maj. 
ejusd.  an.,  rursus  recepto  a.  d.  VI.  Non.  Maj.  anni 
sequentis,  mortuo  a.  d.  V.  Non.  Maj.  ejusd.  anni. 

Aegrotus  primum  a.  d.  XIII.  Cal.  Jan.  anni  LX. 
nosocomium  adiit  et  nuntiavit,  se  quotidie  mane 
vomitare  atque  constanter  duabus  horis  post  prandium 
peractis;  etiam  tum  quum  nihil  mane  consumpserit. 
Praeterea  se  vehementibus  doloribus  laborare  dicit. 
Morbi  autem  paullatim  orti  aegrotus  causam  indi¬ 
cere  non  potest.  Post  meridiem  tamen,  aegrotus 
dicit,  se  morbum  non  sentire;  defaecationem  tardam 
esse,  circiter  binis  aut  trinis  diebus  semel.  Neque 
sanguinem  aegrotus  affirmat  sese  unquam  evomuisse 
nec  e  morbi  initio  emacuisse  ut  adhuc  opera  sua  sem- 
per  efficere  potuerit.  Epigastrium  erat  valde  irrita¬ 
bile.  —  Quibus  rebus  perspectis  ordinatur  Bismuthum 
hydrico-nitricum  gr.  ij  pro  do  si. 

A.  d.  XII.  Cal.  Mart.  aegrotus  propter  tardam 
alvum  assumpsit  parvum  cochlear  Salis  Therm.  Carol. 
Praeterea  Extr.  Bellad.  gr.  ij  ad  tinct.  chin.  comp.  g/3. 
Tandem  a.  d.  XV.  Cal.  Apr.  vomitus  quidem  remissus 
est,  dolores  autem  non  item.  Dolorum  locus  pyloro 
fere  respondet,  qui  locus  quidem  semper  non  est 
idem.  Venter  non  intumuit.  Pridie  Non.  Apr.  autem 
aegrotus  magis  emacuit;  post  coenam  semper  coni- 

pressionem  sentit  in  regione  epigastrica  sed  non  ex 
veris  doloribus  laborat,  neque  vomit,  ructat  autem 
saepe.  Ordinatur  Arg.  nitr.  gr.  x  solve  in  aq.  dest. 
q.  s.  Adde  pulv.  rad.  Alth.  gij,  gumini  Mim.  q.  s.  ut 
fiant  pili.  No.  60  quotidie  binae  pillulae. 

A.  d.  XIV.  Cal.  Maj.  aegrotus  in  clinicum  rece¬ 
ptus,  adspectum  valde  exsanguem  praebet  et  in  duo¬ 
bus  cruribus  modicum  oedema.  Abdomen  autem  non 
intumuit  neque  inflatum  est.  Respondens  vero  pylori 
loco  semper  est  dolor,  qui  etiam  paulum  auctus  est 
et  praecipue  in  premendo  admodum  irritabilis.  Per¬ 
cussione  sonus  efficitur  hoc  loco  paululum  attenuatus 
et  tympaniticus,  qui  hepar  versus  rursus  plenior  fit. 
Tumor  palpatione  animadverti  non  potest.  Aegrotus 
ipse  dolores  ait  urentes  et  tanquam  palpitantes  esse. 
Defaecationes  ante  aliquot  dies  fuscum  colorem  ha¬ 
buisse,  vomitu  redditis  autem  neque  sanguinem,  neque 
massam  ei,  quod  Germani  KafFeesatz  vocant,  similem 
mixtum  fuisse.  Ceterum  aegrotus  postremum  pridie 
Id.  April.  vomuit.  Cutis  est  pallida  et  arida ;  lingua 
rufo  colore  inducta.  Permagni  dolores  maxime  post 
coenam  accedunt.  Praeterea  aegrotus  cibos  fastidit, 
nauseat,  ructat,  largiores  secretiones  salivae  habet. 
Ordinatur  Morph.  acet.  gr.£  pr.  dosi,  praeterea  t.  rhei 
vinos.  A.  d.  XI.  Cal.  Maj.  cordis  pulsus  est  usque  ad 
octoginta  et  duos  pulsus  citatus. 

A.  d.  X.  Cal.  Maj.  heri  et  hodie  vesperi  aegrotus 
vomuit.  Hodie  vomitu  reddita  fulvum  colorem  et 
acidum  odorem  habent.  Quae  cum  ita  sint,  aegro¬ 
tus  lac,  ova,  vinum,  aquam  Sodae  accipit.  Deinde 

per  totam  diem  ex  vehementibus  ventris  doloribus 
laborat,  qui  postquam  aegrotus  vomuit,  remittunt. 
Noctu  tamen  inquiete  dormit,  quamquam  dolores 
exigui  erant. 

A.  d.  Vili.  Cal.  Maj.  cordis  pulsus  usque  ad  duo 
de  nonaginta  citatus  est.  Noctu  bene  dormivit  cum 
doloribus  non  cruciatus  esset,  sed  hodie  mane  pran¬ 
dio  fructus  ex  novis  urentibus  doloribus  laborat  et 
nauseat  et  ructat.  Quum  ante  meridiem  alvus  astricta 
sit,  aegroto  clysma  datur  (cordis  pulsus  erant  92). 

A.  d.  VI.  Cal.  Maj.  Mane.  Aegrotus  propter  ven¬ 
tris  dolores  et  inquietem  non  dormivit.  Largiores 
salivae  secretiones  habet,  non  vomit,  tamen  saepe 
ructat,  non  vere  nauseat.  Vesperi  clysma  datur,  quod 
largas  defaecationes  efficit.  A.  d.  V.  Cal.  Maj.  Aegro¬ 
tus  postulat  ut  e  clinico  dimitatur  et  domi  curetur, 
quod  ei  etiam  conceditur. 

Per  longum  tempus  hic  status  permansit;  inter¬ 
dum  aegrotus  vehementi  vomitu  res,  quae  badium 
colorem  et  peracidum  odorem  habebant,  reddidit. 
Defaecationes  semper  erant  rarae  et  dolores  iidem 
manserunt.  Curatio  erat  omnino  symptomatica. 

Idus  Octobr.  versus  aegrotus  colorem  fere  icte¬ 
ricum  sumsit  et  constantem  fere  febrim  habuit.  Paul- 
latim  tumor  palpabilis  longitudine  circiter  duorum 
aut  trium  digitorum  et  tuberosa  superficie  in  pylori 
regione  ortus  erat.  Indefinitis  temporibus  aegrotus 
vomit,  id  quod  subcanum  colorem  habet  et  tam  tenax 
erat  ut  saepe  ab  ore  usque  ad  humum  pertineret  ne¬ 
que  abscinderetur.  Postremis  diebus  mensis  Novbr. 

aegrotus  tam  imbecillis  erat  ut  ipse  in  cubito  se 

jr 

circumversare  non  posset,  quam  subito  vomere  de¬ 
siit  et  dolores  magis  minuebantur  et  febris  remitte¬ 
bat  et  vires  crescebant,  ut  jam  Christi  natalitiis 
aegrotus  lectum  relinquere  possit.  In  hoc  statu 
tumor  valde  minutus  erat  et  palpatione  nurlto  minus 
quam  antea  exquiri  poterat.  Omnes  cibos  aegrotus 
ab  hoc  tempore  consumere  poterat  neque  vomens 
nec  ex  doloribus  laborans.  Sic  res  per  mens.  Jan. 
et  Febr.  dimid.  se  habebat  et  jam  aegrotus  rursus 
novam  spem  cepit,  quum  subito  versus  Id.  Febr. 

\  1  X.'  '  -  % 

vesperi  febris  iterum  accessit  et  praeterea  nocturnus 
sudor  et  arida  tussis.  In  pulmonibus  physica  per¬ 
scrutatione  nihil  inveniri  poterat.  Post  aliquot  heb¬ 
domades  in  sinistra  thoracis  parte  superiore  depressio 
et  vox  magis  resonans  animadverti  poterat.  Vires 
rursus  cesserunt.  Aprilis  initio  spiritus  respirationis 
in  sinistra  parte  bronchialis  fiebat  ac  simul  in  dextra 
parte  superiore  depressio  et  respiratio  bronchialis 
orta  est.  Fine  Aprilis  manifesta  physica  cavernae  >| 
signa  exstiterunt  in  dextra  superiore  parte.  Quum 
aegrotus  domi  non  satis  curari  posset,  a.  d.  VI Non. 
Maj.  rogavit,  ut  in  nosocomium  denuo  exciperetur, 
quod  ei  etiam  concessum  est.  Sed  ne  viginti  quatuor 
horas  quidem  in  novo  domicilio  mansit,  quum  subito 
a.  d.  V  Non.  Maj.  mortuus  est. 

Sectione  facta  haec  inventa  sunt. 

Pulmones  bene  se  contrahunt.  In  ambobus  pleu¬ 
rae  saccis  utrimque  inest  sextarius  paene  liquoris. 

Pinguitudo  in  cavomediastino  magnopere  est  de¬ 
minuta.  Glandulae  bronchiales  sinistrae  amplificatae 
et  casei  in  modum  destructae.  Pulmo  sinister  ubi¬ 
que  aerophtorus,  inferiore  tantum  parte  aliquantum 
compressus  est.  Parietes  bronchiorum  condensati 
sunt.  Membrana  mucosa  secundi  ordinis  bronchio¬ 
rum  toto  circuitu  amplificata  est.  Praeterea  albi 
cumuli  lentis  magnitudine  reperiuntur,  quorum  non¬ 
nulli  planas  ulcerationes  praebent.  In  utroque  lobo 
noduli  lente  majores  percipiuntur,  qui,  si  secantur, 
densa  cum  materie  conjuncti  videntur.  Pulmonibus 
scissis  cani  ejusdem  generis  noduli  in  interiore  par¬ 
enchymatis  parte  apparent,  qui  microscopio  explo¬ 
rati  tubercula  cognoscuntur.  Pulmo  dexter  acumine 
arctissime  ad  thoracem  adhaeret.  Glandulae  bron¬ 
chiales  magnopere  amplificatae  sunt.  Lobulus  infe¬ 
rior  in  inferiore  et  posteriore  parte  est  compressus, 
quo  in  loco  pleura  ingentem  nodulorum  multitudinem 
continet.  Acumina  pulmonis  solidissima  sunt.  In 
adhaesionibus  densi  nodi.  In  incisura  lenta  infiltratio, 
coeruleis  indurationibus  perfusa  perspicitur.  In  sin¬ 
gulis  locis  omnia  in  casei  modum  sunt  destructa. 
Paulo  inferius  nonnulli  tuberculorum  nodi;  ceterum 
superior  lobus  oedematosus  est.  Item  in  medio  lobo 
sicuti  in  inferiore  singuli  tuberculi  reperiuntur.  Pa¬ 
rietes  bronchiorum  capitalium  densati  sunt  ac  glan¬ 
dulis  lymphaticis  in  casei  modum  destructis  inclusi. 
Membrana  mucosa  in  capitalibus  ac  primis  bronchiis 
condensata  iisdemque  ac  dextra  parte  nodulis  per¬ 
fusa  est.  Quae  omnia  etiam  hic  non  ad  tertii  ordi- 

nis  bronchia  pertinent.  Infra  exterius  dextri  pulmonis 
acumen  cavernae  plures  et  inter  se  et  cum  bronchiis 
.conjunctae  inveniuntur,  quarum  parietes  mollito  et 
infiltrato  parenchymate  formantur. 

Pylorus  nodis,  qui  in  ventriculo  sunt,  in  arctius 
coactus  est.  Parietes  ventriculi  colorem  habent  pal¬ 
lidum  structuramque  condensatam.  Inest  in  cavo  ven¬ 
triculi  liquor  ex  cano  rubescens.  Membrana  pituitosa 
in  fundo  usque  ad  pylorum  est  aucta  crassitudine, 
in  valvula  autem  pylori  spectatur  amplus  quidam 
tumor,  quo  ille  angustior  factus  est.  Neoplasma, 
quod  usque  ad  tunicam  serosam  pertinet  et  in  an¬ 
teriore  et  in  posteriore  ventriculi  pariete  2"  conti¬ 
nuatur.  In  media  parte  ulceratio  et  panni  palpitan¬ 
tes  inspiciuntur.  In  posteriore  pariete  cicatrices. 
Duodeno  tumor  accurate  terminatur.  Massa  eodem 
modo  ac  lardus  secari  potest.  Praeter  ulceris  fun¬ 
dum,  qui  in  pyloro  situs  est,  nihil  in  mollitiem  transiit. 
Membrana  mucosa  duodeni  subrubra  quidem  sed 
normali  structura. 

Solidus  tumor  glandulis  lymphaticis  compositus 
in  porta  hepatis  invenitur.  Iecur  albis  plurimis  nodis 
lentis  magnitudine  tectum  ,  est  qui  si  persecantur, 
solidi  ac  caseosi  apparent.  Parenchyma,  quod  plu¬ 
res  nodulos  continet,  maximam  partem  atrophicum 
coloreque  coeruleo  est.  Cetera  a  communi  lege  non 
abhorent. 

Historia  morbi  III. 

Joanna  Borgwardt,  rustica,  XLVII  annos  nata 
recepta  in  hoc  nosocomium  mense  Majo  anni  hujus. 

Anamnesis.  Aegrota  antea  morbis  non  est 
implicata.  Parentes  ad  summam  pervenerunt  se¬ 
nectutem.  Ipsa  saepius  peperit,  septem  ante  anno 
postremo.  Ex  quo  tempore  continuo  laborat  tussi. 
Unum  fere  ante  annum  e  tergo  dolere  coepit  gra- 
vissimeque  circa  vertebras  lumbares;  brevi  post  in¬ 
feriorem  mobilitatem  membrorum  paulatim  se  defi¬ 
cere  sensit,  quod  circa  autumnum  eo  processerat, 
ut  'aegrota  ex  die  V  mensis  Nov.  anni  LXI  lecto 
teneretur.  Per  hiemem  vehementer  adstringentibus 
doloribus  (ziehende  Schmerzen)  laboravit  pedibus 
et  brachiis  praecipue  dextero  brachio,  qui  dolores 
saepius  locum  mutabant.  Continuo  fere  alvus  erat 
obstructa;  negat  autem  unquam  stercus  urinam  ve 
se  invita  abiisse.  Abhinc  biennium  in  laeva  mamma 
est  nodus,  qui  paulatim  crevit. 

Status  praesens:  Summa  totius  corporis 
macies;  maxima  curvatio  unguium  in  ultima  manum 
pedemque  phalange.  Agilitas  musc.  scalenorum, 
summa.  Thorax  concameratus ,  in  regionibus  infra 
clavicularibus  valde  desedit;  in  secundo  et  tertio 
spatio  intercostali  sonus  obtusus  et  leviter  tympani¬ 
ticus;  in  dextro  latere  usque  ad  tertiam  costam  so¬ 
nus  aliquantum  depressus,  deorsum  plenus  sonus; 
infra  claviculam  magni  rhonchi;  sonus  respirationis 
supra  vix  audiri  potest;  in  dextero  latere  longa  et 
bronchialis  fere  respiratio,  deorsum  acris  respiratio 
vesicularis  cum  producta  exspiratione.  In  parte 
superiore  laevi  lateris  respiratio  vesicularis.  Co¬ 
lumna  vertebrarum  scoliosim  praebet  partem  versus 

dexteram  in  pectore,  in  lumbo  partem  versus  lae¬ 
vam  valde  prominent  processus  spinosi  in  ultimis 
lumbi  vertebris.  Quae  vertebrae  pressae  dolorem 
efficiunt.  Situ  mutato  imprimisque  in  surgendo  gra¬ 
vissimi  dolores  et  in  tergo  et  in  pedibus  exsistunt. 
Venter  inflatus,  indolens.  Sensus  in  extremitatibus 
inferioribus  inest;  tactis  eis  titillatisque  commotiones 
reflexionis  non  apparent.  Dolores  in  variis  cor¬ 
poris  partibus  maximeque  in  cruribus  et  brachiis. 
Urina  normalis  sine  sedimentis.  In  sinistra  laevae 
mammae  parte  infra  magnus,  inaequalis  solidus  tu¬ 
mor  invenitur.  In  axilla  sinistra  cumulas  glandularum 
tumescentium  et  firmarum  et  indolentium.  Mamma 
dextra  sana,  eodem  vero  modo  atrophica  ac  altera. 
Sputa  exigua  in  perscrutatione  microscopica  omnes 
tuberculosis  qualitates  praebent,  sed  nihil  habent, 
quod  carcinoma  significet.  Praeterea  aegrota  febri 
levi  constanter  laborat. 

Feminae  vires  in  dies  magis  consumptae  sunt 
cum  appetitus  magis  magisque  cederet  et  aegrota, 
praecipue  postremis  diebus  multis  sudoribus  et  do¬ 
loribus  in  regione  jumbali  et  thoracica  laboraret. 
Accedit  ut  femina  postremo  hebdomade  convulsioni¬ 
bus  continuis  in  artubus  inferioribus  saepissime 
affligatur. 

Curatio  erat  maxime  symptomatica,  qua  dolores, 
appetitus  inopia,  defaecatio  retardata  etc.  supera¬ 
rentur. 

Quae  cum  ita  sint,  non  dubium  est,  quin  aegrota 
et  tuberculis  et  carcinomate  vexetur.  Tumorem  in 

mamma  sinistra  surrhum  esse  non  solum  duritie  et 
doloribus  perfodientibus,  qui  eo  efficiuntur,  et  eo, 
quod  in  dies  magis  crescat,  sed  etiam  glandulis  axil¬ 
laribus  tumescentibus  demonstratur.  Tumorem  in 
mamma  tuberculis  conglomeratio  effici  vix  quisquam 
contendere  velit,  cum  qualitates  commemoratae 
hoc  negent. 

'r  ■  *  ■*  '  C  ’  •  l  •  )  /'«  .  .  .  ,  ..  -  •  ,  .  .  ,  ^ 

Praeterea  autem  feminam  tuberculosi  pulmonum 
laborare  contendo,  si  consideramus,  illam  septem 
annis  —  ergo  quinque  annos  priusquam  tumor  in 
mamma  animadversus  est —  continua  tussi  vexatam 
esse,  et  perscrutatione  physica  mutationem  et  con¬ 
densationem  parenchymatis  pulmonum  atque  ejus 
partis,  in  qua  tuberculosis  plerumque  prima  oriri 
solet,  demonstrari;  denique  si  sputa  tuberculosim 
significantia  et,  quod  ne  opus  quidem  est,  ungues 
curvatos  conspicimus:  haud  facile  opinionem  adi- 
piscemur,  alia  causa  ac  tuberculose  illa  symptomata 
effecta  esse,  cum  carcinoma,  quod  primum  in  men¬ 
tem  venire  possit,  refellatur.  Non  solum  enim  car¬ 
cinoma  hic  primarium  esse  deberet  —  quam  raro 
autem  carcinoma  in  pulmonibus  primarium  invenitur 
—  sed  etiam  si  carcinoma  in  pulmonibus  illa  sym¬ 
ptomata  efficeret,  quae  jam  per  septem  annos  ad¬ 
erant,  certo  aegrota  in  multo  tristiorem  statum  ve¬ 
nisset.  Morbus  quidem  columnae  'nertebrarum  car¬ 
cinoma  esse  videtur.  £t  sane  tuberculosim  et  car¬ 
cinoma  nondum  exstincta  esse,  sed  adhuc  florere, 
febris  continua  quamquam  exigua  significat,  cum 

carcinoma  non  apertum,  solum  febrim  nunquam 
efficiat,  et  amplificatio  tumoris  continua  in  mamma. 

i  -'.!l  ■•'it  :  .  .  K  "  ■  !  ' J  i*.  1  ■  ■)  ,  i .  ’  * 

Historia  morbi  quarta, 

quam  mecum  profess.  doct.  Riihle  benevolentissime 
communicavit,  pro  quo  ei  maximas  ago  gratias. 

In  viro  validi  corporis  postremis  vitae  diebus 
haec  apparuerunt:  gravitas  capitis,  interdum  deliria, 
febris  vehemens  ad  vesperum  cum  multo  sudore. 
Crebra  tussis  cum  sputis  partim  tenacibus  fususque 
partim  flavis  glomeratisque  (geballte).  In  summo 
pulmone  recto  signa  cavernae,  ubique  plurimus  supra 
in  parte  laeva  consonans  crepitus.  Nihil  appetitus, 
nihil  vomitus,  mediocriter  crebra  alvi  profusio,  can¬ 
dicans  e  flavo.  Abdomen  normalis  voluminis  in  epi¬ 
gastrio  aliquantum  doloris.  In  margine  dextrae  je¬ 
coris  laciniae,  quae  arcum  costarum  duplici  digiti 
crassitudine  superabat,  complures  erant  tumores  ova 
gallinacea  magnitudine  fere  adaequantia  cum  aliquo 
dolore  palpabiles.  Nullus  vero  icterus.  Mortuus  est 
viribus  paulatim  deficientibus. 

Sectione  corporis  facta  apparuit. 

In  dextra  licinia  superiore  pulmonis  caverna 
par  pugno  magnitudine  cum  materie  sordida,  fusca 
rubraque;  in  vipinitate  ejus  infiltrationes  ,in  casei 
inodum  degeneratae;  deorsim  cumulatim  coacti  flavi 
tuberculi  miliares.  In  cacumine  laevi  pulmonis  simi¬ 
les  caseosae  infiltrationes  et  cavernae  perparvae; 


glandulae  bronchiales  in  casei  modum  degenerave¬ 
rant.  In  stomacho  ulcus  crassitudine  duorum  digi¬ 
torum  carcinomatosum,  in  margine  averso  digito  fere 
pyloro  superius.  In  intestino  ileo  crebra  tuberculosa 
ulcera,  partim  recentium  nondum  mollitorum  tuber¬ 
culorum  cumuli.  Glandulae  mesenterialis  caseose 
degeneraverant,  cum  glandulae  lymphaticae  in  vici¬ 
nitate  pylori  carcinoma  medullare  praebebant.  Auctum 
jecur  crebra  habet  carcinomata  partim  umbilicata 
superficie  nonnulli  nodi  carcinomatosi  molliti  et  dilapsi 
sunt  in  pultem  frustulis  floccisque  mixtam.  Variant 
inter  magnitudinem  grani  cannabini  et  ovi  anatini. 

Mihi  quatuor  morbi  historias  satis  superque 
demonstrare  videntur,  alteram  dyscrasiam  (liceat 
mihi  tuberculosim  vocare  dyscrasiam)  juxta  alteram 
in  eodem  homine  eodem  tempore  maxime  florere  et 
efficacem  esse  posse  et  non  opus  esse  ut  altera  jam 
exstincta  sit,  priusquam  altera  oriatur,  ut  paucis 
dicam,  illam  Rokitanskii  opinionem  de  antagonismo 
tuberculosis  et  carcinomatis  falsam  esse.  Praeterea 
illis  historiis  praeclarissime  demonstratur,  tubercula 
quae  una  cum  carcinomate  in  eodem  homine  repe- 
riantur,  vera,  non  modificata  esse.  Ego  credo,  eos 
nodulos,  quos  Rokitanski  tubercula  esse  putaverit, 
nihil  nisi  microscopica  carcinomata  haud  vero  tuber¬ 
cula  fuisse,  quem  quidem  errorem  ei  ob  instrumenta 
perscrutationis  pessima,  quibus  uti  poterat,  libenter 
ignoscere  possumus. 

CURRICULUM  YITAE. 

Natus  sum  Fridericus  Claus,  Baderslebcnsis ,  Saxo- 
Borussus,  die  XIV.  m.  Sept.  anni  huj.  seculi  XL,  patre  Hen- 
rico,  matre  Theodora  e  gente  Weching,  quos  adhuc 
vivos  pio  gratoque  animo  veneror.  Fidem  profiteor  catholicam. 
Primis  elementis  litterarum  domi  imbutus,  adii  gymnasium 
Josephinum  Hildesiense.  Ibi  per  septem  annos  versatus  ma¬ 
turitatis  testimonio  munitus  tempore  auctumnali  anni  LVIII 
Gryphiam  me  contuli  et  ab  111.  H aes  er  illo  tempore  fasces 
acadeinicos  tenente  civium  academicorum  numero  adscriptus 
apud  111.  Budge  tunc  venerabilem  medicorum  ordinis  Deca¬ 
num  maxime  spectabilem  nomen  dedi.  Per  quatuor  semestria 
his  in  studiis  versatus  sum.  Tum  Monachium  petii  et  ah  111. 
Seitz  rectore  magnifico  civibus  academicis  adscriptus,  ab 
111.  de  Gietl  in  medicinae  studiosorum  numerum  receptus  sum. 
Qua  in  urbe  unum  per  semestre  studiis  incubui  et  deinde  al¬ 
mam  Gryphiam  redii.  Ab  111.  Ho  ef  er ,  rectore  tum  magnifico 
rursus  in  civium  academicorum  numerum  receptus,  ab  III. 
Haeser,  medicinae  studiosis  adscriptus  sum. 

Per  octo  semestria  audivi  disserentes: 

Gryphiae: 

111.  Baier:  de  psychologia ;  de  logice. 

111.  de  Feilitzsch:  de  physice  experimentali. 

IU.  Muenter:  de  zoologia,  myologia,  botanice;  eundcm- 
que  secutus  sum  in  excursionibus  botanicis,  de  botanice 
medica. 

III.  Huenefeld:  de  gcologia,  de  chemia  tam  anorganica, 
quam  organica;  idem  dux  mihi  fuit  in  chemia  analytica. 

III.  Schultze:  de  Angiologia  et  neurologia ;  de  anatomia  et 
physiologia  comparata. 

111.  Budge:  de  osteologia  et  syndesmologia ,  de  myologia 

et  splanchnologia,  de  anatomia  organorum  sensuum,  de 
physiologia,  de  embryologia,  de  arte  cadavera  rite  dis¬ 
secandi,  de  histologia  normali. 

.  111.  Haeser:  de  encyclopaedia  et  methodologia,  de  patho- 
logia  et  therapia  generali,  de  historia  medicinae,  de 
morbis  epidemicis. 

111.  Grohe:  de  anatomia  pathologica  et  generali  et  speciali, 
de  exercitationibus  tam  pathologicis  anatomicis  quain 
histologicis  normalibus. 

Cei.  Laurer::  de  materia  medica,  de  arte  fascias  rite  alli¬ 
gandi. 

Cxp.  Bengelsdorff:  de  arte  formulas  medicas  rite  con¬ 
cinnandi  et  de  diaethetice. 

Exp.  Haeckermann:  de  medicina  forensi,  de  politia  medica. 

Exp.  Schirmer:  de  ophtlialmiatrice;  idem  dux  mihi  fuit 
in  exercitationibus  ophthalmoscopicis. 

Cei.  Ziemssen:  de  auscultatione  et  percussione. 

111.  Ruehle:  de  pathologia  et  therapia  speciali ,  de  morbis 
organorum  uropoeticorum ,  de  psychiatrice;  idem  dux 
mihi  fuit  in  clinico  medico. 

111.  Pernice:  de  arte  obstetricia;  idem  dux  mihi  fuit  in 
clinico  obstetricio. 

111.  Bardeleben:  de  chirurgia  generali  et  speciali,  de 
akiurgia,  de  ophthalmiatrice ,  de  fracturis  et  luxationi¬ 
bus,  de  herniis:  idem  dax  mihi  fuit  in  operationibus 
chirurgicis  in  cadavere  instituendis  nec  non  in  clinico 
chirurgico  et  ophthalmiatrico. 

Monachii: 

111.  de  Pfeufer  dnx  mihi  fuit  in  clinico  medico. 

Cei.  Lindwurm:  de  pathologia  et  therapia  speciali;  eun¬ 
dem  que  ducem  secutus  sum  in  clinico  syphilitico  et 
morborum  cutaneorum. 

Quibus  omnibus  de  me  meritis  viris  gratias  ago  quam 
maximas. 

Operatio  palati  duri  fissi  non  in  primis  vitae  diebus 

efficienda  est , 

iVon  in  omni  parturientium  ecelampsia  venae  sectionem 

facere  debemus. 

V enaesectio  in  tuberculosi  nonnunquam  adhibenda  est . 

